ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
এনসিএসসি জানিয়েছে, তপশিলি জাতিভুক্ত পরিবারগুলির উপর নির্বাচন পরবর্তী হিংসাত্মক ঘটনার যথাযথ তদন্ত হচ্ছে না
কলকাতা, ২১ মার্চ, ২০২২
ন্যাশনাল কমিশন ফর সিডিউলড কাস্টস্  – এর ভাইস চেয়ারম্যান  শ্রী অরুণ হালদার অভিযোগ করেছেন, পশ্চিমবঙ্গে বিধানসভা নির্বাচনের পর তপশিলি জাতিভুক্ত যেসব পরিবার হিংসার শিকার হয়েছেন, তাঁরা যথাযথ বিচার পাচ্ছেন না। এ সংক্রান্ত মামলাগুলির তদন্তও সঠিক পথে এগোচ্ছে না। শ্রী হালদার জানান, তপশিলি জাতিভুক্ত পরিবারগুলির ওপর হিংসার ঘটনার প্রায় ৪ হাজারেরও বেশি অভিযোগ জমা পড়েছে। কিন্তু, প্রশাসন এই অভিযোগগুলিকে রাজনৈতিক হিংসা বলে উল্লেখ করেছে। এর ফলে সংশ্লিষ্ট পরিবারগুলি ন্যায়বিচার থেকে বঞ্চিত হচ্ছে।
শ্রী হালদার দক্ষিণ ২৪ পরগনার নরেন্দ্রপুর থানার খেয়াদার রীতা নায়েকের মামলাটি উল্লেখ করে জানান, এই পরিবারের সদস্যরা নির্বাচনের পর দুষ্কৃতিদের হাতে আক্রান্ত হন। তাঁদের বাড়িঘর ভেঙ্গে দেওয়া হয়। কিন্তু, আজ পর্যন্ত রীতার পরিবার কোনও বিচার পায়নি। এই কারণে বারুইপুরের পুলিশ সুপারকে আজ কমিশন তলব করে। সুপারের অনুপস্থিতিতে অ্যাসিস্ট্যান্ট সুপার কমিশনে হাজির হন। ভাইস চেয়ারম্যান আগামী ৭ দিনের মধ্যে রীতা নায়েকের পরিবারকে সহযোগিতা এবং তাঁদের পুনর্বাসনের ব্যবস্থা নিশ্চিত করতে বলেছেন। এ প্রসঙ্গে তিনি আরো জানান, ২০শে মার্চ বীরভূমে শ্রী রঞ্জিত ডোম দুষ্কৃতিদের হাতে আক্রান্ত হন। কমিশন জেলার পুলিশ সুপারকে ঘটনাটির যথাযথ তদন্ত করে উপযুক্ত ব্যবস্থা নিতে নির্দেশ দিয়েছে।
তপশিলি জাতিভুক্ত সম্প্রদায় কোনও বৈষম্য বা হিংসার শিকার হলে সেই মামলাগুলি নিষ্পত্তির আইনি ক্ষমতা এনসিএসসি-র রয়েছে। কমিশন আজ কলকাতার আঞ্চলিক দপ্তরে এ ধরনের বেশ কয়েকটি মামলার নিষ্পত্তি করেছে।
(CG/CB/SB
মানবসম্পদবিকাশমন্ত্রক
প্রধানমন্ত্রী শ্রী নরেন্দ্র মোদী আগামীকাল ‘পরীক্ষা পে চর্চা’ অনুষ্ঠানের পঞ্চম সংস্করণে ছাত্রছাত্রী, শিক্ষক-শিক্ষিকা ও পিতা-মাতাদের সঙ্গে মতবিনিময় করবেন
নয়াদিল্লি, ৩১ মার্চ, ২০২২
প্রাথমিক পর্ব
প্রধানমন্ত্রী শ্রী নরেন্দ্র মোদী আগামীকাল  দেশ-বিদেশের ছাত্রছাত্রী, শিক্ষক-শিক্ষিকা ও পিতা-মাতাদের সঙ্গে ‘পরীক্ষা পে চর্চা’ অনুষ্ঠানের পঞ্চম সংস্করণে মতবিনিময় করবেন। অনুষ্ঠানের অঙ্গ হিসেবে প্রধানমন্ত্রী নবম থেকে দ্বাদশ শ্রেণীর ছাত্রছাত্রী, তাদের পিতা-মাতা ও শিক্ষক-শিক্ষিকাদের সঙ্গে মতবিনিময়ে মিলিত হবেন। নতুন দিল্লির তালকাটোরা স্টেডিয়ামে বেলা ১১টায় এই অনুষ্ঠানের আয়োজন করা হয়েছে। টাউন-হল ইন্টার্যাক্টিভ পদ্ধতিতে এই অনুষ্ঠান আয়োজিত হবে।
দেশ যখন কোভিড-১৯ মহামারীর প্রভাব ধীরে ধীরে কাটিয়ে উঠছে এবং প্রচলিত পরীক্ষা পদ্ধতি যখন অফলাইনে, অর্থাৎ খাতায়-কলমে ফিরছে, সেই পরিস্থিতিতে এ ধরনের অনুষ্ঠানের বিশেষ তাৎপর্য রয়েছে। ছাত্রছাত্রী, শিক্ষক-শিক্ষিকা ও পিতা-মাতারা প্রধানমন্ত্রীকে সরাসরি যে সমস্ত প্রশ্ন করবেন তা আগে থেকেই তালিকাভুক্ত হয়েছে। অবশ্য, প্রধানমন্ত্রীকে সরাসরি প্রশ্ন করার জন্য অনলাইনে একটি সৃজনশীল লেখনি প্রতিযোগিতার আয়োজন করা হয়। ‘মাইগভ’ প্ল্যাটফর্মে গত বছরের ২৮শে ডিসেম্বর থেকে এ বছরের তেসরা ফেব্রুয়ারি পর্যন্ত এই প্রতিযোগিতা চলে।
এ বছরের ‘পরীক্ষা পে চর্চা’ অনুষ্ঠানে অংশগ্রহণের জন্য যে সৃজনশীল লেখনি প্রতিযোগিতার আয়োজন করা হয় তাতে অংশগ্রহণকারীর সংখ্যা ছিল ১৫ লক্ষ ৭০ হাজার। এর মধ্যে ১২ লক্ষ ১০ হাজারের বেশি ছাত্রছাত্রী, ২ লক্ষ ৭০ হাজারের বেশি শিক্ষক-শিক্ষিকা এবং ৯০ হাজারের বেশি পিতা-মাতা ছিলেন।
কেন্দ্রীয় শিক্ষা মন্ত্রকের বিদ্যালয় শিক্ষা ও সাক্ষরতা দপ্তর সাফল্যের সঙ্গে গত চার বছর ‘পরীক্ষা পে চর্চা’ অনুষ্ঠানের আয়োজন করে আসছে। এই অনুষ্ঠানের প্রথম তিনটি সংস্করণ নতুন দিল্লিতে টাউন-হল ইন্টার্যাক্টিভ পদ্ধতিতে আয়োজন করা হয়। ২০১৮-র ১৬ই ফেব্রুয়ারি ‘পরীক্ষা পে চর্চা’ অনুষ্ঠানের প্রথম সংস্করণে প্রধানমন্ত্রী মতবিনিময় করেন। দ্বিতীয় পর্বের অনুষ্ঠানে প্রধানমন্ত্রী ২০১৯-এর ২৯শে জানুয়ারি বিদ্যালয় ও কলেজ পড়ুয়াদের সঙ্গে মতবিনিময়ে মিলিত হন। অনুষ্ঠানের তৃতীয় সংস্করণ ২০২০-র ২০শে জানুয়ারি আয়োজন করা হয়। অবশ্য, কোভিড-১৯ মহামারীর দরুণ ‘পরীক্ষা পে চর্চা’র চতুর্থ সংস্করণ গত বছরের ৭ই এপ্রিল অনলাইনে আয়োজিত হয়।
এবারের ‘পরীক্ষা পে চর্চা’ অনুষ্ঠান দূরদর্শন , একাধিক রেডিও চ্যানেল, টিভি চ্যানেল সহ শিক্ষা মন্ত্রক, পিএমও ইন্ডিয়া, পিআইবি ইন্ডিয়া, দূরদর্শন ন্যাশনাল, মাইগভ ইন্ডিয়া, ডিডি নিউজ, রাজ্যসভা টিভি এবং স্বয়মপ্রভা ইউটিউব চ্যানেলে সরাসরি সম্প্রচারিত হবে।
CG/BD/DM/
(Visitor Counter : 103
প্রধানমন্ত্রীরদপ্তর
জি২০ শিখর সম্মেলনের তৃতীয় অধিবেশনে প্রধানমন্ত্রীর ভাষণ : স্থিতিশীল উন্নয়ন
নতুন দিল্লি, ৩১শে অক্টোবর, ২০২১
সুধীবৃন্দ,
গত দেড় বছর ধরে সারা পৃথিবী উপলদ্ধি করেছে, করোনা স্থিতিশীল উন্নয়নের লক্ষ্য অর্জনের গতি স্তিমিত করেছে। এই মহামারী বিভিন্ন রাষ্ট্রের মধ্যে, বিভিন্ন সামাজিক গোষ্ঠীর মধ্যে, নারী ও পুরুষের মধ্যে আর্থিক ব্যবধান বাড়িয়ে দিয়েছে। তাই কোভিড পরবর্তী সময়ে অর্থনৈতিক পুনরুদ্ধারের জন্য এসডিজি, এলডিসি – বিশেষত আফ্রিকা এবং ছোট ছোট দ্বীপ রাষ্ট্রগুলিকে আমাদের অগ্রাধিকারের তালিকায় রাখতে হবে। এই প্রেক্ষিতে ইতালী প্রথমবার জি২০ গোষ্ঠীভুক্ত দেশগুলিকে নিয়ে একটি বৈঠক আয়োজন করেছে। আমি এই উদ্যোগকে স্বাগত জানাই।
সুধীবৃন্দ,
দক্ষিণ দক্ষিণ উন্নয়নমূলক ক্ষেত্রে সহযোগিতার বিষয়ে ভারতের যথেষ্ট অভিজ্ঞতা রয়েছে। উন্নয়নের ক্ষেত্র হিসেবে ভারত নিজেকে প্রমাণ করেছে। উন্নতশীল দেশগুলির কাছে আমাদের উন্নয়ন যাত্রা আদর্শ হতে পারে। ডিজিটাল পদ্ধতিতে যোগাযোগ ব্যবস্থা, অর্থনৈতিক অন্তর্ভুক্তি অথবা শিশুদের টিকাকরণ প্রতিটি ক্ষেত্রেই ভারতের সুনির্দিষ্ট সমাধান রয়েছে। এই সমাধানগুলি ভারত, উন্নয়নশীল দেশগুলির মধ্যে ভাগ করে নিতে চায়। অন্যান্য উন্নয়নশীল দেশগুলির সঙ্গে ভারতের অভিজ্ঞতাকে ভাগ করে নেবার জন্য আমরা আমাদের জি২০ অংশীদারদের সঙ্গে একযোগে কাজ করতে চাই।
সুধীবৃন্দ,
ডিকেড অফ অ্যাকশনের এটি প্রথম বছর। সব দেশ যাতে অর্থনৈতিক পুনরুদ্ধারের সুবিধে পেতে পারে, সে বিষয়ে আমাদের দায়বদ্ধ থাকতে হবে। জি২০ গোষ্ঠীর ভূমিকা এক্ষেত্রে অত্যন্ত গুরুত্বপূর্ণ।
ধন্যবাদ।

CG/CB/SFS
(
কেন্দ্রীয়মন্ত্রিসভা
মহাকাশের শান্তিপূর্ণ ব্যবহারের লক্ষ্যে ভারত ও মরক্কোর মধ্যে সহযোগিতা বৃদ্ধি চুক্তিতে কেন্দ্রীয় মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা মহাকাশের শান্তিপূর্ণ ব্যবহারের জন্য ভারত ও মরক্কোর মধ্যে সহযোগিতা চুক্তিতে অনুমোদন দিয়েছে। ২০১৮ সালের ২৫ সেপ্টেম্বর নতুন দিল্লিতে এই সমঝোতাপত্রটি স্বাক্ষরিত হয়েছিল।
মহাকাশ বিজ্ঞান প্রযুক্তির ব্যবহার-সহ উপগ্রহের মাধ্যমে যোগাযোগ স্থাপন, উপগ্রহ-ভিত্তিক দিক-নির্ণায়ক ব্যবস্থা ক্ষেত্রে সহযোগিতা বাড়াবে এই স্মারকপত্রটি।
১৯৯০ সালের গোড়ার দিকে মরক্কো ভারতের সঙ্গে মহাকাশ ক্ষেত্রে সহযোগিতা বৃদ্ধিতে উৎসাহ দেখায়। ১৯৯৮ সালে একটি খসড়া সমঝোতাপত্র স্বাক্ষরিত হয়। মরক্কোর তরফে বিশেষ ব্যক্তিত্বের সফর বাস্তবায়িত না হওয়ায় এই চুক্তিটি বাস্তব রূপ পায়নি।
মরক্কোয় নিযুক্ত ভারতীয় রাষ্ট্রদূত সরকারের তরফে পরবর্তীকালে এই সমঝোতাপত্র নিয়ে আলোচনা করেন। অবশেষ, ২৫ সেপ্টেম্বর এই চুক্তি স্বাক্ষরিত হয়।
SSS/PM/SB
(Visitor Counter : 69
প্রধানমন্ত্রীরদপ্তর
প্রধানমন্ত্রী শ্রী মোদী প্রধানমন্ত্রী আবাস যোজনার সুবিধাভোগীকে একটি চিঠি লিখেছেন; বলেছেন, একটি পাকা বাড়ি একটি ভালো আগামীর ভিত্তি
“সুবিধাভোগীদের জীবনে স্মরণীয় মুহূর্তগুলি দেশের সেবায় অক্লান্ত ও নিরন্তর কাজ চালিয়ে যাওয়ার অনুপ্রেরণা ও শক্তি যোগায়”
নয়াদিল্লি, ১২ এপ্রিল, ২০২২
“বাড়ি শুধু ইঁট আর সিমেন্ট দিয়ে তৈরি কোনও কাঠামো নয়, এর সঙ্গে জড়িয়ে আছে আমাদের অনুভূতি, আমাদের আকাঙ্খা। বাড়ির সীমানা প্রাচীর শুধু আমাদের নিরাপত্তাই দেয় না, আমাদের মধ্যে একটি ভালো আগামীর আত্মবিশ্বাস জাগিয়ে তোলে”। প্রধানমন্ত্রী শ্রী নরেন্দ্র মোদী মধ্যপ্রদেশের সাগর জেলার সুধীর কুমার জৈন-কে একটি চিঠিতে প্রধানমন্ত্রী আবাস যোজনার আওতায় পাকা বাড়ি পাবার জন্য অভিনন্দন জানিয়ে লিখেছেন, আপনার নিজের ছাদ ও বাড়ি পাবার সুখ অমূল্য।
প্রধানমন্ত্রী সুধীরকে চিঠিতে আরও লিখেছেন, “প্রধানমন্ত্রী আবাস যোজনার মাধ্যমে আপনার নিজের বাড়ির স্বপ্ন পূরণ হয়েছে। এই সাফল্যের পর আপনার পরিতৃপ্তির অনুভূতি চিঠিতে আপনারই কথার মাধ্যমে সহজেই অনুভব করা যায়। এই বাড়িটি আপনার পরিবারের মর্যাদাপূর্ণ জীবনের জন্য এক নতুন ভিত্তি এবং আপনার উভয় সন্তানের জন্য একটি সুন্দর ভবিষ্যৎ”।
শ্রী মোদী আরও বলেছেন, প্রধানমন্ত্রী আবাস যোজনার আওতায় এখনও পর্যন্ত কোটি কোটি সুবিধাভোগী পাকা বাড়ি পেয়েছেন। তিনি বলেন, প্রতিটি পরিবারকে বাড়ি দেওয়ার লক্ষ্যে সরকার বদ্ধপরিকর। প্রধানমন্ত্রী জানান, সরকার বিভিন্ন জনকল্যাণমূলক প্রকল্পের মাধ্যমে দেশবাসীর জীবনে ইতিবাচক পরিবর্তন আনতে আন্তরিক প্রয়াস চালিয়ে যাচ্ছে।
সুধীরকে লেখা চিঠিতে প্রধানমন্ত্রী বলেছেন যে, তাঁর মতো সুবিধাভোগীদের জীবনে এই স্মরণীয় মুহূর্তগুলি দেশের সেবায় অক্লান্তভাবে এবং নিরন্তর কাজ চালিয়ে যেতে অনুপ্রেরণা ও শক্তি যোগায়।
প্রকৃতপক্ষে, সুধীর সম্প্রতি প্রধানমন্ত্রী আবাস যোজনার আওতায় নিজের পাকা বাড়ি পেয়েছেন এবং প্রধানমন্ত্রী শ্রী মোদীকে ধন্যবাদ জানিয়ে চিঠি লিখেছেন। প্রধানমন্ত্রীকে লেখা তাঁর চিঠিতে সুধীর পিএম আবাস যোজনাকে গৃহহীন দরিদ্র পরিবারের জন্য আশীর্বাদ হিসাবে বর্ণনা করেছেন। সুধীর লিখেছেন যে, তিনি একটি ভাড়া বাড়িতে থাকতেন এবং ৬-৭ বার বাড়ি পরিবর্তন করেছেন। ঘনঘন বাড়ি বদলানোর কষ্টও তিনি ভাগ করে নিয়েছেন।
CG/SS/SB
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রীসভা পরিবারকল্যাণ ও স্বাস্হ্য সংক্রান্ত অন্যান্য কর্মসূচি ২০১৭-১৮ থেকে ২০১৯-২০ পর্যন্ত চালিয়ে যাওয়ার অনুমতি দিল
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি চর্তুদশ অর্থ কমিশনের ২০১৭-১৮ থেকে ২০১৯-২০ পর্যন্ত আরও ৫টি প্রকল্প চালিয়ে যাওয়ার প্রস্তাব অনুমোদন করেছে।
এই প্রকল্পগুলির রূপায়ণে খরচ ধরা হয়েছে ২ হাজার ৩৮১ কোটি ৮৪ লক্ষ টাকা। প্রকল্পগুলির রূপায়ণে ১০০ শতাংশ অর্থের সংস্হান করবে কেন্দ্রীয় সরকার।
প্রকল্পগুলি রূপায়িত হলে সমাজে স্বল্প আয়ের মানুষের মধ্যে বিনামূল্যে গর্ভ নিরোধক বিভিন্ন সামগ্রী বিতরণ করা সম্ভব হবে। অবশ্য সমাজের নির্দিষ্ট কোনও শ্রেণী বা গোষ্ঠীকে এই প্রকল্পের সুযোগ-সুবিধা থেকে বাদ দেওয়া হয়নি। প্রকল্পে দেশের সমস্ত মানুষকে সুযোগ-সুবিধা পৌঁছে দেওয়ার কথা বলা হয়েছে।
২০১৭-র জাতীয় স্বাস্হ্য নীতিতে যেসমস্ত উদ্দেশ্য ও লক্ষ্যমাত্রা অর্জনের কথা উল্লেখ রয়েছে, সেগুলি পূরণে এই ৫টি প্রকল্প গুরুত্বপূর্ণ হয়ে উঠবে। এমনকি সুস্হায়ী উন্নয়নের উদ্দেশ্যগুলি পূরণেও এই প্রকল্পগুলির বড় ভূমিকা থাকবে।
কেন্দ্রীয় সহায়তাপুষ্ট এই ৫টি প্রকল্প হল- স্বাস্হ্য নাগরিক অভিযান, গর্ভ নিরোধক সামগ্রী বিনামূল্যে সরবরাহ, স্বাস্হ্য সমীক্ষা ও স্বাস্হ্য গবেষনা হিসেবে নতুন একটি প্রকল্প, সুলভমূল্যে গর্ভ নিরোধক সামগ্রীর ব্যাপারে সামাজিক সচেতনতা এবং জনসংখ্যা অনুসন্ধান কেন্দ্র।
CG/BD/NS
(Visitor Counter : 84
রাষ্ট্রপতিরসচিবালয়
শিক্ষক দিবস উপলক্ষে রাষ্ট্রপতির অভিনন্দন
নয়াদিল্লি, ০৪ সেপ্টেম্বর, ২০১৯
রাষ্ট্রপতি শ্রী রাম নাথ কোবিন্দ শিক্ষক দিবস উপলক্ষে শিক্ষকদের অভিনন্দন জানিয়েছেন।
এক বার্তায় রাষ্ট্রপতি বলেন, “শিক্ষক দিবস উপলক্ষে শিক্ষকদের আমার শুভেচ্ছা। তাঁদের সংবর্ধনা জানানোর সুযোগ পেয়ে আমি আনন্দিত। আমাদের প্রাক্তন রাষ্ট্রপতি ডঃ সর্বোপরি রাধাকৃষ্ণণের জন্ম দিনটিকে আমরা শিক্ষক দিবস হিসাবে পালন করে থাকি। আমরা একজন সমাজসেবী, মহান পণ্ডিত, শিক্ষক জগতের বিরল ব্যক্তিত্বকে এর মাধ্যমে শ্রদ্ধা জানাই। তাঁর জীবন এবং কর্ম শিক্ষকদের দায়িত্ব পালনে সর্বদা অনুপ্রাণিত করে। শিক্ষক-শিক্ষিকারা ছাত্রছাত্রীদের জীবন গঠনে গুরুত্বপূর্ণ ভূমিকা নিয়ে থাকেন। তাঁরা তরুণ মনের জানার ইচ্ছেকে জাগ্রত করেন এবং ছাত্রছাত্রীদের সুপ্ত প্রতিভাকে উজ্জীবিত করেন।
এই উপলক্ষে আমি শিক্ষকদের আমার শুভেচ্ছা জানাচ্ছি। তাঁরা ছাত্রছাত্রীদের দেশের মূল্যবান মানবসম্পদে পরিণত করেন, যার ফলে এইসব ছাত্রছাত্রীরা শক্তিশালী ও সমৃদ্ধ দেশ গড়ার অবদান রাখতে পারেন”।
CG/CB/SB
(Visitor Counter : 52
প্রধানমন্ত্রীরদপ্তর
মরুভূমিতে রূপান্তর, জমির অনুর্বরতা ও খরার বিষয়ে রাষ্ট্রসংঘের উচ্চপর্যায়ের আলোচনায় প্রধানমন্ত্রী মূল ভাষণ
নতুন দিল্লি, ১৪ই জুন, ২০২১
মাননীয়, সাধারণ পরিষদের সভাপতি,
মাননীয় ভদ্রমহোদয়া ও ভদ্রমহোদয়গণ
নমস্কার
এই উচ্চপর্যায়ের আলোচনার আয়োজন করার জন্য আমি সাধারণ পরিষদের সভাপতিকে ধন্যবাদ জানাই।
সব জীবন ও জীবিকাকে ভূমি মৌলিক সহায়তা জোগায়, জীবনের প্রতিটি ক্ষেত্র যে একে অন্যের সঙ্গে সম্পর্ক যুক্ত এটি আমরা সকলেই অনুভব করি। দুর্ভাগ্যজনকভাবে আজ সারা বিশ্বের দুই তৃতীয়াংশ অঞ্চলের জমিতে অনুর্বরতা প্রভাব বিস্তার করছে। এর লাগাম টানতে না পারলে এই সমস্যা আমাদের সমাজ, অর্থনীতি, খাদ্য সুরক্ষা, স্বাস্থ্য এবং জীবনের মান ও নিরাপত্তার বুনিয়াদকে ক্ষয় করে ফেলবে। আর তাই জমি এবং সম্পদের ওপর যে বিপুল চাপ রয়েছে, আমাদের সেটি কমাতে হবে। স্পষ্টতই আমাদের অনেক কাজ করতে হবে। কিন্তু আমরা সেটা করতে পারি। আর আমরা একসঙ্গে এটা করবো।
মাননীয় সভাপতি,
ভারতে আমরা জমিকে সবসময় গুরুত্ব দিয়ে থাকি। আমরা পবিত্র বসুন্ধরাকে আমাদের মা হিসেবে বিবেচনা করি। ভারত, আন্তর্জাতিক ফোরামে জমির অনুর্বরতার সমস্যাটিকে তুলে ধরেছে। ২০১৯ সালের দিল্লি ঘোষণা জমির উপর ন্যস্ত দায়িত্ব এবং আরো বেশি অধিকারের আহ্বান জানিয়েছে এবং লিঙ্গ সংবেদী সংস্কারমূলক প্রকল্পের উপর গুরুত্ব দিয়েছে। ভারতে বিগত ১০ বছরে প্রায় ৩০ লক্ষ হেক্টর জমিতে বনসৃজন হয়েছে। এর ফলে দেশের মোট ভূমির এক চতুর্থাংশে বনাঞ্চল গড়ে তোলা সম্ভব হয়েছে।
জমির অনুর্বরতা দূর করে অম্ল ক্ষারের সমতা আনার বিষয়ে আমরা আমাদের জাতীয় অঙ্গীকার অর্জন করতে চলেছি। ২০৩০ সালের মধ্যে ২ কোটি ৬০ লক্ষ হেক্টর জমিকে উর্বর করে তোলার জন্য উদ্যোগ নেওয়া হয়েছে। এর ফলে আড়াইশো থেকে তিনশো কোটি টন অতিরিক্ত কার্বন নিঃসরণ কমানোর যে প্রতিশ্রুতি ভারত দিয়েছে, সেই লক্ষ্য অর্জিত হবে।
আমরা বিশ্বাস করি যে, জমির উর্বরতা ফিরিয়ে আনার মাধ্যমে মাটির সুস্বাস্থ্য নিশ্চিত করে, জমির উর্বরতা ও খাদ্য সুরক্ষা বাড়ায় এবং জীবিকার মানোন্নয়ন ঘটায়। ভারতের বিভিন্ন জায়গায় আমরা নতুন নতুন উদ্যোগ নিয়েছি। আমি আপনাদের একটি উদাহরণ দিচ্ছি, গুজরাটের কচ্ছের রণে বন্নি অঞ্চলে ভূমির অনুর্বরতার সমস্যা তীব্র আকার ধারণ করে। সেখানে খুব কম বৃষ্টি হতো। এই অঞ্চলে জমির উর্বরতা ফিরিয়ে আনার জন্য ঘাস জমির ব্যবস্থা করা হয়। যার ফলে জমির অনুর্বরতার সমস্যা প্রাকৃতিকভাবে দূর হয়। এর সাহায্যে পশুচারণ ক্ষেত্র গড়ে ওঠে এবং পশুপালনকে জীবিকা হিসেবে মানুষ গ্রহণ করে। একই মানসিকতায় আমাদের দেশীয় প্রযুক্তির সাহায্যে জমির উর্বরতা ফিরিয়ে আনতে ফলপ্রসূ কৌশল গ্রহণ করতে হবে।
মাননীয় সভাপতি,
উন্নয়নশীল দেশগুলির জন্য জমির অনুর্বরতা একটি বিশেষ চ্যালেঞ্জ হিসেবে দেখা দিয়েছে। দক্ষিণ - দক্ষিণ সহযোগিতার মাধ্যমে ভারত, বন্ধুভাবাপন্ন উন্নয়নশীল রাষ্ট্রগুলিকে জমির উর্বরতা ফিরিয়ে আনতে প্রয়োজনীয় কৌশল গ্রহণে সাহায্য করছে। বিজ্ঞান সম্মত পদ্ধতিতে জমির উর্বরতা ফিরিয়ে আনার জন্য ভারতে একটি উৎকর্ষ কেন্দ্র গড়ে তোলা হচ্ছে।
মাননীয় সভাপতি,
মানুষের কাজের জন্য জমির যে ক্ষতি হয়েছে, সেটিকে পূরণ করে বিপরীত দিকে এগিয়ে চলা সমগ্র মানব জাতির সমষ্টিগত দায়িত্ব। আমাদের ভবিষ্যৎ প্রজন্মের জন্য সুন্দর এক পৃথিবী রেখে যাওয়া আমাদের পবিত্র কর্তব্য। তাদের এবং আমাদের জন্য যাতে এই উচ্চপর্যায়ের আলোচনা থেকে ফলপ্রসূ সমাধান বেরিয়ে আসুক, আমি তারজন্য শুভেচ্ছা জানাই।
ধন্যবাদ।
অনেক অনেক ধন্যবাদ।
CG/CB/SFS
(
স্বাস্থ্যওপরিবারকল্যাণমন্ত্রক
যক্ষ্মা দূরীকরণে ভারতের উদ্যোগের বিষয়ে সাংসদদের অবহিত করার জন্য আয়োজিত একটি অনুষ্ঠানে পৌরহিত্য করেছেন উপরাষ্ট্রপতি শ্রী ভেঙ্কাইয়া নাইডু এবং লোকসভার অধ্যক্ষ শ্রী ওম বিড়লা
নয়াদিল্লী, ৯ আগস্ট, ২০২১
উপরাষ্ট্রপতি শ্রী ভেঙ্কাইয়া নাইডু এবং লোকসভার অধ্যক্ষ শ্রী ওম বিড়লা আজ যক্ষ্মা দূরীকরণে ভারতের উদ্যোগের বিষয়ে সাংসদদের অবহিত করার জন্য আয়োজিত একটি অনুষ্ঠানে পৌরহিত্য করেছেন । প্রধানমন্ত্রী শ্রী নরেন্দ্র মোদী ২০১৮ সালে দেশ থেকে ২০২৫ সালের মধ্যে যক্ষ্মা নির্মূল করার যে কর্মসূচী শুরু করেন, সেই কর্মসূচী অনুযায়ী কি কি ব্যবস্থা নেওয়া হয়েছে সে বিষয়ে উপস্থিত সকলকে কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া এবং দপ্তরের প্রতিমন্ত্রী ডাঃ ভারতী প্রবীন পাওয়ার বিস্তারিতভাবে জানিয়েছেন।
উপরাষ্ট্রপতি শ্রী নাইডু এই অনুষ্ঠানে উপস্থিত হওয়ায় সাংসদদের ধন্যবাদ জানান। তিনি বলেন কেন্দ্র, রাজ্য, জেলা ও স্থানীয় স্তরে সকলের মধ্যে সমন্বয়ের ফলে ২০২৫ সালে দেশ থেকে যক্ষ্মা নির্মূল করা সম্ভব হবে। তিনি বলেন, যক্ষ্মা রোগ শনাক্তকরণের পরীক্ষা এবং চিকিৎসা ২০০০ সাল থেকে বিশেষ গুরুত্বসহকারে করা হচ্ছে। এর ফলে ৬ কোটি ৩০ লক্ষ মানুষের প্রাণ বেঁচেছে। তিনি সাংসদদের নিজ নিজ কেন্দ্রে যক্ষ্মা দূরীকরণে প্রয়োজনীয় পরিকল্পনা গ্রহণের আহ্বান জানান। অনুষ্ঠানে যক্ষ্মা মুক্ত ভারত গড়ার জন্য সাংসদরা শপথ নেন।
লোকসভার অধ্যক্ষ শ্রী ওম বিড়লা যক্ষ্মার বিরুদ্ধে ঐক্যবদ্ধ উদ্যোগ গড়ে তোলার আহ্বান জানান। বৈচিত্র্যময় এই দেশে যক্ষ্মার বিষয়ে সচেতনতার বার্তা প্রচারে তিনি সাংসদদের গুরুত্বপূর্ণ ভূমিকার কথা উল্লেখ করেন। প্রশাসনিক কাজে এবং স্বাস্থ্য বিভাগকে সহায়তা করার জন্য সাংসদদের যক্ষ্মা সংক্রান্ত সব ধরণের তথ্য দেওয়া হয় এবং সরকারের পক্ষ থেকে এক্ষেত্রে প্রয়োজনীয় সাহায্য করা হয়।
শ্রী মান্ডভিয়া বলেন, স্বাস্থ্যকে উন্নয়নের সঙ্গে যুক্ত করে একটি সর্বাঙ্গীন ব্যবস্থা গড়ে তোলার জন্য প্রধানমন্ত্রী গুরুত্বপূর্ণ ভূমিকা পালন করেছেন। এই প্রসঙ্গে তিনি অপুষ্টির বিরুদ্ধে লড়াইয়ে স্বচ্ছতাকেও বিশেষ গুরুত্ব দেওয়ার কথা উল্লেখ করেন। দেশ থেকে যক্ষ্মা দূরীকরণে সামাজিক সচেতনতার প্রয়োজন বলে তিনি জানান। মন্ত্রী বলেন, ভারতে যক্ষ্মা রোগীদের ৬৫ শতাংশের বয়স ১৫-৪৫ বছরের মধ্যে। দেশের গ্রামাঞ্চলে ৫৮ শতাংশ যক্ষ্মা রোগীর পরিবার নানা বৈষ্যম্যের শিকার হন। তিনি তাই সমস্ত সাংসদদের অনুরোধ করেন যক্ষ্মার বিরুদ্ধে যথাযথ প্রচারের ব্যবস্থা করতে এবং যক্ষ্মা রোগীরা যাতে প্রয়োজনীয় চিকিৎসা পান তা নিশ্চিত করতে।
ডাঃ পাওয়ার কোভিড-১৯ মহামারীর প্রেক্ষিতে যক্ষ্মা দূরীকরণ অভিযানের সমস্যার কথা উল্লেখ করেন। তিনি বলেন, ২০২০র মার্চ থেকে লকডাউন, যাওয়া-আসায় বিধিনিষেধ, স্বাস্থ্য পরিষেবার কোভিড চিকিৎসায় অগ্রাধিকার দেবার ফলে যক্ষ্মা দূরীকরকণ অভিযানে খানিকটা সমস্যা হয়েছে। তবে এই কর্মসূচির সফল রূপায়ণের জন্য তাঁর মন্ত্রক কি কি উদ্যোগ নিয়েছে সে বিষয়ে তিনি সাংসদদের বিস্তারিত জানিয়েছেন।
অনুষ্ঠানে স্বাস্থ্য সচিব শ্রী রাজেশ ভূষণ, লোকসভার মহাসচিব শ্রী উৎপল কুমার সিং, অতিরিক্ত স্বাস্থ্য সচিব শ্রী আরতি আহুজা উপস্থিত ছিলেন।
CG/CB/NS
(Visitor Counter : 170
ভূ-বিজ্ঞানমন্ত্রক
ভারতীয় আবহাওয়া দপ্তর প্রাক-ঘূর্ণিঝড়ের আগাম প্রস্তুতিমূলক বৈঠকে অক্টোবর থেকে ডিসেম্বর মাসে ঘূর্ণিঝড়ের মরশুমে প্রস্তুতি, প্রয়োজনীয় রসদ সংগ্রহের বিষয়গুলি পর্যালোচনা করেছে
নয়াদিল্লি, ০৮ অক্টোবর, ২০২০
ভারতীয় আবহাওয়া দপ্তর ৬ই অক্টোবর অনলাইন-ভিত্তিক প্রাক-ঘূর্ণিঝড়ের আগাম প্রস্তুতিমূলক সভার আয়োজন করে। এই সভায় পৌরহিত্য করেন ভারতীয় আবহাওয়া দপ্তরের মহানির্দেশক ডঃ মৃত্যুঞ্জয় মহাপাত্র। সভায় তিনি অক্টোবর থেকে ডিসেম্বর মাসে ঘূর্ণিঝড়ের মরশুমে আগাম প্রস্তুতি, আবহাওয়া দপ্তরের নতুন উদ্যোগ এবং প্রয়োজনীয় রসদ সংগ্রহের বিষয় নিয়ে সংশ্লিষ্ট সকল পক্ষের সঙ্গে পর্যালোচনা করেন। বৈঠকে আবহাওয়া দপ্তর ছাড়াও ন্যাশনাল সেন্টার ফর মিডিয়াম রেঞ্জ ওয়েদার ফোরকাস্ট, ভারতীয় বিমান বাহিনী, নৌ-বাহিনী, কেন্দ্রীয় জল কমিশন, দিল্লির ইন্ডিয়ান ইন্সটিটিউট অফ টেকনোলজি, ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস, জাতীয় বিপর্যয় মোকাবিলা ব্যবস্থাপনা সংস্থা, জাতীয় বিপর্যয় মোকাবিলা বাহিনী, মৎস্য, ভারতীয় রেল দপ্তরের প্রতিনিধিরা উপস্থিত ছিলেন।
সভায় উদ্বোধনী ভাষণে ডঃ মহাপাত্র ঘূর্ণিঝড় মোকাবিলায় আবহাওয়া দপ্তরের নতুন উদ্যোগের বিষয়গুলি সম্পর্কে বিস্তারিত ব্যাখ্যা দেন। সভায় উপস্থিত সংশ্লিষ্ট সকল কর্তৃপক্ষকে তিনি জানান, ভারী বৃষ্টি, ঘূর্ণিঝড়, প্রতিকূল আবহাওয়ার মতো পরিস্থিতি মোকাবিলায় আগাম সতর্কতায় আবহাওয়া দপ্তর প্রযুক্তিগত দিক থেকে উন্নতি করেছে। বজ্রপাতের পূর্বাভাসের জন্য ‘দামিনী’ আবহাওয়া ও ঘূর্ণিঝড়ের সতর্কতার জন্য ‘মৌসম’ এবং ‘উমঙ্গ’ ও কৃষকদের সঠিক পরামর্শদানের জন্য ‘মেঘদূত’ অ্যাপ চালু করা হয়েছে বলেও তিনি জানান। শ্রী মহাপাত্র বলেন, ঘূর্ণিঝড়ের সতর্কতা সম্পর্কিত তথ্য পাওয়ার জন্য আবহাওয়া দপ্তরের নির্ধারিত ওয়েবসাইটে বিনামূল্যে নাম নথিভুক্ত করালে সময় মতো তথ্য পাওয়া যাবে।ডঃ মহাপাত্র বলেন অতীত থেকে শিক্ষা নিয়ে আগামী দিনে যাতে ভুলের পুনরাবৃত্তি না হয়, তার জন্য প্রয়োজনীয় ব্যবস্থা নেওয়া দরকার। জীবনহানী ও সম্পদের ক্ষয়ক্ষতি কমাতে সংশ্লিষ্ট সকল পক্ষকে এগিয়ে আসার আহ্বানও জানান তিনি। ভারতীয় আবহাওয়া দপ্তরের অন্তর্গত ঘূর্ণিঝড় পূর্বাভাস বিভাগের প্রধান শ্রীমতী সুনীতা দেবী সাম্প্রতিককালে ঘূর্ণিঝড় পূর্বাভাস বিভাগের সাফল্যের খতিয়ান তুলে ধরেন। একই সঙ্গে, ভবিষ্যতের কর্মপরিকল্পনা ও প্রচেষ্টা সম্পর্কে বিভিন্ন তথ্য উপস্থাপন করেন। সভায় অংশগ্রহণকারী সংশ্লিষ্ট সকল কর্তৃপক্ষই ঘূর্ণিঝড় আগাম সতর্কতা ব্যবস্থাপনার জন্য ভারতীয় আবহাওয়া দপ্তরের উচ্ছ্বসিত প্রশংসা করে।
CG/SS/SB
(Visitor Counter : 75
কেন্দ্রীয়মন্ত্রিসভা
পঞ্চদশ অর্থ কমিশনের কার্যকালের সময়সীমা বৃদ্ধি এবং অর্থ কমিশনের দুটি প্রতিবেদন জমা দেওয়ার অনুমোদন কেন্দ্রীয় মন্ত্রিসভার
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ পঞ্চদশ অর্থ কমিশনের ২০২০-২১ অর্থবর্ষের প্রথম প্রতিবেদন জমা দেওয়ার প্রস্তাব অনুমোদন করা হয়েছে। একইসঙ্গে, ২০২১-২২ অর্থবর্ষ থেকে ২০২৫-২৬ অর্থবর্ষ পর্যন্ত আর্থিক প্রতিবেদন পেশের জন্য পঞ্চদশ অর্থ কমিশনের কার্যকালের সময়সীমা বৃদ্ধি করে ২০২০ সালের ৩০শে অক্টোবর পর্যন্ত করা হয়েছে।
এই সময়সীমা বৃদ্ধির ফলে কমিশন ২০২০-২৬ অর্থবর্ষে আর্থিক সংস্কার এবং বাস্তব পরিস্থিতি বিবেচনায় রেখে বিভিন্ন আর্থিক প্রকল্পের তুলনামূলক পরীক্ষানিরীক্ষা চালিয়ে এ ব্যাপারে তার চূড়ান্ত সুপারিশ করবে। বেশ কয়েকটি রাজ্যে নির্বাচনী আদর্শ আচরণবিধি জারি থাকায় কমিশনের সফরের ওপর নিষেধাজ্ঞা ছিল। সম্প্রতি কমিশনের সেই রাজ্যগুলি সফর শেষ হয়েছে। সেই কারণে রাজ্যগুলির চাহিদা নির্ধারণের কাজে বিলম্ব হয়েছে।
CG/SS/DM
(Visitor Counter : 75
রাষ্ট্রপতিরসচিবালয়
রাম নবমীতে রাষ্ট্রপতির শুভেচ্ছা
নয়াদিল্লি, ০১ এপ্রিল, ২০২০
রামনবমীর প্রাক্কালে এক বার্তায় রাষ্ট্রপতি জানিয়েছেন -
"রামনবমীর শুভ অনুষ্ঠানে আমি দেশবাসীকে শুভেচ্ছা এবং অভিনন্দন জানাচ্ছি ।
রামনবমী শ্রীরামের জন্ম বার্ষিকী হিসেবে উদযাপন করা হয়ে থাকে। একই সঙ্গে এটি আমাদের কৃষকদের কঠোর পরিশ্রম করে ফলানো নতুন ফসলের উৎসব। শ্রী রামের আদর্শময় জীবন আমাদের কাছে নৈতিকতা, সহনশীলতা, আন্তরিকতা ও সম্প্রীতির বার্তা বহন করে নিয়ে আসে ।
আমাদের এই শাশ্বত মূল্যবোধের পথ নিষ্ঠার সঙ্গে মেনে চলা উচিত। রামনবমীর এই উৎসবে আসুন আমাদের জীবনে শ্রী রামের আদর্শ মেনে চলি এবং সমৃদ্ধশালী দেশ গড়ে তুলি। একইসঙ্গে কোভিড-১৯ সংক্রমণ মোকাবিলা এবং এই ভাইরাসকে প্রতিহত করতে সামাজিক দূরত্ব বজায় রাখা সহ সমস্ত সরকারি নির্দেশ মেনে চলি।"
(CG/SS
প্রতিরক্ষামন্ত্রক
ডিআরডিও-র গাইডেড পিনাকা দুটি ক্ষেত্রে সাফল্য পেল
নয়াদিল্লি, ১১ মার্চ, ২০১৯
ডিফেন্স রিসার্চ অ্যান্ড ডিফেন্স অর্গানাইজেশন, ডিআরডিও, আজ সফলভাবে উৎক্ষেপন সম্পন্ন করেছে। গাইডেড পিনাকা অস্ত্রের পরীক্ষামূলক অত্যাধুনিক বযবস্হাপনার মাধ্যমে এই অস্ত্র পরিচালনা ও নিয়ন্ত্রণ করা সম্ভব হবে। দুটি অভিযানেই পিনাকা লক্ষ্য বস্তুতে সঠিকভাবে হানতে টেলিমেট্রি ব্যবস্হার মাধ্যমে উড়ানের সম্পূর্ণ সময়ে যানটির ওপর নজর রাখা সম্ভব হয়। এই অভিযানের প্রত্যেকটি উদ্দেশ্যই সফল হয়েছে। দেশীয় পদ্ধতিতে ডিআরডিও-র তৈরি গাইডেড পিনাকা কামানবাহী সেনাদলের ক্ষমতা বৃদ্ধি করবে।
CG/SC/NS
(Visitor Counter : 113
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১১ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৪.৯২ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ৪০,৩৭০
সক্রিয়ভাবে আক্রান্তের পরিমাণ ০.০৯ শতাংশ
বর্তমানে আরোগ্যের হার ৯৮.৬৯ শতাংশ
গত ২৪ ঘন্টায় ৪,২১৬ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,৪৮,৩০৮
গত ২৪ ঘণ্টায় নতুন করে আক্রান্তের সংখ্যা ৮,৩২৯
দৈনিক আক্রান্তের হার ২.৪১ শতাংশ
সাপ্তাহিক ভিত্তিতে আক্রান্তের হার ১.৭৫ শতাংশ
এ পর্যন্ত ৮৫.৪৫ কোটি নমুনা পরীক্ষা করা হয়েছে;
গত ২৪ ঘন্টায় ৩,৪৪,৯৯৪টি নমুনা পরীক্ষা করা হয়েছে
CG/ SB
(
বিজ্ঞানওপ্রযুক্তিমন্ত্রক
আঞ্চলিক সমস্যার সমাধানে রাজ্যের বিজ্ঞান ও প্রযুক্তি পর্ষদকে এগিয়ে আসতে হবে : অধ্যাপক আশুতোষ শর্মা
নয়াদিল্লি, ২৪ জুন, ২০২০
কর্ণাটক রাজ্য বিজ্ঞান ও প্রযুক্তি পর্ষদ আয়োজিত ‘ষষ্ঠ রাজ্য-ভিত্তিক বিজ্ঞান ও প্রযুক্তি পর্ষদ’শীর্ষক সম্মেলনে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, দেশের বিজ্ঞান ও প্রযুক্তি ক্ষেত্রের পরিকাঠামো বৃদ্ধি করার পাশাপাশি, আঞ্চলিক সমস্যার সমাধানে রাজ্য-ভিত্তিক বিজ্ঞান ও প্রযুক্তি পর্ষদকে অগ্রণী ভূমিকা পালন করতে হবে।
১৮ই জুন থেকে শুরু হওয়া এই সম্মেলন চলবে ১ জুলাই পর্যন্ত ।এই সম্মেলনে রাজ্য-ভিত্তিক বিজ্ঞান ও প্রযুক্তি পর্ষদের কিভাবে উন্নতিসাধন করা যায় সে বিষয়ে আলোচনা চলছে। সম্মেলনের উদ্বোধনী ভাষণে অধ্যাপক শর্মা বলেন, বিজ্ঞান ও প্রযুক্তি পর্ষদের গুরুত্ব শুধুমাত্র কোন একটি রাজ্যের সুনির্দিষ্ট সমস্যা সমাধানের মধ্যে সীমাবদ্ধ থাকলে চলবে না। অঞ্চল-ভিত্তিক সমস্যাগুলির সমাধানেও বিজ্ঞান ও প্রযুক্তি পর্ষদকে এগিয়ে আসতে হবে।
এই প্রসঙ্গে তিনি বলেন, পাঞ্জাবের মোগা এবং পাতিয়ালা অঞ্চলে খেতের ভেতর ধানের খড় পোড়ানোর সমস্যার মোকাবিলায় বিজ্ঞান ও প্রযুক্তি পর্ষদের সহায়তায় সেই অঞ্চলের মানুষ ধানের খড় পুড়িয়ে কয়লার ছোট ছোট মণ্ড বা গুল তৈরির কেন্দ্র স্থাপন করেছে।
বিজ্ঞান ও প্রযুক্তি পর্ষদ বাস্তুতন্ত্র রক্ষায় অনুঘটক হিসেবে কাজ করতে পারে। অধ্যাপক শ্রী শর্মা, বিজ্ঞান ও প্রযুক্তি পর্ষদের কার্যকরী ভূমিকা প্রসঙ্গে ‘জাতীয় বিজ্ঞান, প্রযুক্তি ও উদ্ভাবনী নীতি, ২০২০’র প্রসঙ্গ তুলে ধরেন। কোভিড-১৯ পরবর্তী পর্যায়ে অর্থনীতির বিকাশে বিজ্ঞান ও প্রযুক্তি পর্ষদ কার্যকরী ভূমিকা গ্রহণ করতে পারে বলেও তিনি জানান।
২৯টি রাজ্য এবং দুটি কেন্দ্রশাসিত অঞ্চল থেকে বিজ্ঞান ও প্রযুক্তি পর্ষদের আধিকারিকরা এই সম্মেলন অংশগ্রহণ করেছেন। ১৯৭৪ সালে কেন্দ্র এবং রাজ্যে বিজ্ঞান ও প্রযুক্তি ক্ষেত্রে সহযোগিতা বৃদ্ধির লক্ষ্যে রাজ্য-ভিত্তিক বিজ্ঞান ও প্রযুক্তি কর্মসূচি গ্রহণ করা হয়েছিল। ভারত সরকারের বিজ্ঞান ও প্রযুক্তি দপ্তরের আওতায় এগুলি পরিচালিত হয়। বছরের পর বছর ধরে রাজ্য-ভিত্তিক বিজ্ঞান ও প্রযুক্তি পর্ষদগুলি রাজ্যের সমস্যার সমাধান, তৃণমূল পর্যায়ে বৈজ্ঞানিক ভাবধারা পৌঁছে দেওয়া এবং উদ্ভাবনী ক্ষেত্রে কাজ করে চলেছে।
(CG/SS/DM